ยามเที่ยงๆ ที่อากาศน่านอน ฟ้าครึ้มๆ อยากหาใครสักคนมาทานข้าวเป็นเพื่อน
ผมออกมาทานข้าวข้างนอกกับเพื่อนคนหนึ่ง

เป้าหมายของผมวันนี้ ต้องการสถานที่ที่สงบๆ สบายๆ สามารถมานั่งพูดคุยได้อย่างเงียบๆ
ผมเล็งไปที่ กลางซอย เอกมัย 12  ร้าน Vanilla Garden 
ร้านอาหารฟิวชั่น ในเครือ S&P ที่หลายคนไม่ทราบว่า เป็นร้านในเครือ S&P

ร้านในวันนี้ ช่างดูสงบ และน่านั่ง พูดคุยอย่างมาก เหมาะสำหรับคู่รัก เพื่อน และการคุยงาน

สำหรับผม ร้าน Vanilla Garden แบบสงบๆ สามารถมาได้ทุกวันที่ ไม่ใช่เย็นวันศุกร์ หรือวันเสาร์ อาทิตย์ ที่จะแน่นขนัดด้วยคนรุ่นใหม่มาทานกันมากมาย

อาหารในวันนี้ พวกผมสองคน ทานกันแบบสบายๆ

ประเดิมด้วย ข้าวไข่ข้นฮัมเบิร์ก (หมู) ที่อร่อยมาก ซอสมาดิกราส์ ที่ราดลงไปเข้าเนื้อฮัมเบิร์ก และเมื่อทานกับข้าวไข่ข้นแล้ว อร่อย และนุ่มมากครับ หมูฮัมเบิร์กทานกับไข่ข้นนี่ละลายในปากเลยครับ

ส่วนสไปซี่แซลมอนมากิ นี่เต็มด้วยไข่ปลาแซลมอน และซอสไข่ปลา และเนื้อปลาแซลมอนพันลงไป
หากใครชอบเครื่องเยอะๆ ปลาเยอะๆ ไม่น่าพลาดครับเมนูนี้

อีกหนึ่งเมนูที่แนะนำ คือ ซีฟู้ดซูชิมิโซะกราแตง ที่หลากด้วยปลาแซลมอน กุ้ง หอยเชลล์ และซอสมิโซะกราแตงที่ชุ่มราด เป็นอีกเมนูที่ผมบอกได้ว่า นุ่มลิ้น ละลายในปาก กับราคา เกือบ 300 ต่อจาน ผมว่าไม่แพงครับ

ส่วนกาแฟลาเต้ เพื่อนผมบอกแค่ว่า อร่อย หอม ร้านติดดาว อาจจะชิดซ้ายครับ
ส่วนของผมจบด้วย นูเทลล่าเฟรปเป้ ที่หอมหวนด้วยกลิ่นชอคโกแลต นูเทล่า คุ้มจริงๆ 

พิกัด กลางซอยเอกมัย 12 หรือ ปรีดี 31 
มารถไฟฟ้าลงรถไฟฟ้าเอกมัย

ความคุ้มค่า มองข้ามเรื่องราคา มาทานกันสองคน เหมาะสำหรับเป็นที่เดท ในวันธรรมดา หรือที่คุยธุรกิจได้เลย